…. (sz.) napirend

**E L Ő T E R J E S Z T É S**

# a Képviselő-testület 2023. február 28-i rendes ülésre

**Tárgy:** A Főváros Szolidaritási Alap 2022 pályázaton való részvétel együttműködő partnerként

**Készítette:**  ……………………………..

Szabó-Bartha Nikolett titkársági koordinátor

**Egyeztetve**: ………………………………

Kovács Márton alpolgármester s.k.

………………………………

dr. Varga Előd Bendegúz

 ……………………………….

 Annus Béláné gazdasági igazgató

**Látta:** ………………………………….

dr. Szalai Tibor jegyző

 …………………………………

 dr. Silye Tamás jegyzői igazgató

A napirend tárgyalása zárt ülést nem igényel!

**Tisztelt Képviselő-testület!**

A Fővárosi Közgyűlés a 1749/2021.(XII.15.) Főv. Kgy. határozattal döntött a Fővárosi Szolidaritási Alap létrehozásáról, és az 596/2022.(VI.29.) számú Főv. Kgy. határozattal megállapította a Szolidaritási Alap terhére nyújtható forrást, a támogatás alapelveit, a támogatás célját és alapvető szabályait.

A pályázat pénzügyi forrását Budapest Főváros Önkormányzata biztosítja, a pályázat kiírója pedig a Fővárosi Szociális Közalapítvány.

A rendelkezésre álló keretösszeg összesen 300 millió Ft, amelyet Budapest Főváros Önkormányzata és a Fővárosi Szociális Közalapítvány között létrejött támogatási szerződés rögzít (FPH144/2764-7/2022).

A pályázat célja a budapesti lakosság szociális biztonságának megerősítése, a felmerülő problémák enyhítése, a jóléti rendszer fejlesztéshez és bővítéséhez való hozzájárulás. A támogatás általános célja a jóléti intézményrendszer problémáinak és területi egyenlőtlenségeinek enyhítése, az ellátási hiányok csökkentése, valamint új, innovatív, hiánypótló szolgáltatások és programok kialakítása, további célja a támogatott fejlesztések beépüljenek a helyi jóléti intézményrendszerbe.

A pályázat keretein belül az alábbi öt célhoz kapcsolódó projekttel lehet pályázni:

1. Lakhatási válsághelyzetek kezelése
2. Akadálymentesítés
3. Párkapcsolati és családon belüli erőszak megelőzése, az áldozatok védelme és támogatása
4. Közösségi ellátások fejlesztése
5. Fogyatékos, pszichiátriai vagy szenvedélybeteg személyek részére biztosított támogatott lakhatás szolgáltatás fejlesztése

A pályázat alapján nyújtott támogatás formája vissza nem térítendő támogatás, a pályázat megvalósításhoz legfeljebb 80 millió forint támogatás nyerhető el. A pályázat benyújtásra kerületi önkormányzatok, civil szervezetek, illetve ezek együttműködései, konzorciumai nyújthatnak be támogatási kérelmet. Egy pályázati célra 1 pályázó 1 pályázatot nyújthat be amennyiben több pályázati célra kíván pályázni, úgy külön pályázati adatlapon teheti meg.

A Habitat for Humanity Magyarország Alapítvány lakhatási válsághelyzetek kezelése céljául szolgáló TÁMASZ a Családoknak program megvalósítása érdekében pályázatot kíván benyújtani a Budapest Főváros II. Kerületi Önkormányzat, valamint a Budapest Főváros IV. Kerületi Önkormányzat együttműködésével.

A pályázat célja a legkiszolgáltatottabb, legsürgetőbb lakhatási problémákkal küzdő rászoruló háztartások akut problémáinak megoldása, lakhatási krízisek kezelése. A program során olyan családoknak, valamint háztartásoknak kíván egyszeri, felújításokra irányuló támogatást biztosítani, ahol a saját, vagy önkormányzati bérlakásban bekövetkező állagromlás, valamint bekövetkezett káresemény, miatt az ingatlan lakhatatlanná, vagy részben lakhatatlanná vált. A program megvalósításával hozzájárul a hajléktalanná válás megelőzéséhez, a lakhatási válsághelyzetek kezeléséhez, valamint az energiaszegénység csökkentéséhez, illetve a szociális ellátórendszer tehermentesítéséhez.

A program keretében összesen 40 háztartás támogatása valósulna meg, melyből 14 háztartás a II. kerületben, 26 háztartás pedig a IV. kerültben kerülne fejlesztésre. Az arányszámok a lakosság számához, a lakosság anyagi és szociális helyzetéhez lett igazítva. A pályázat keretein belül olyan felújítások, beruházások, karbantartások, melyek megvalósítása műszaki felmérések alapján indokolt és költségüket tekintve nem haladják meg a bruttó 600.000 Ft-ot

A projekt megvalósítása során az Önkormányzat vállalná a lakossági jelentkezések befogadását, valamint a lakossági kommunikációt és tájékoztatást.

**A projekt megvalósításának tervezett teljes költsége: 31.984.000 Ft**

Jelen pályázathoz önerő biztosítása nem szükséges.

**H a t á r o z a t i j a v a s l a t o k**

1. A Képviselő-testület úgy dönt, hogy támogatja, hogy a Habitat for Humanity Magyarország Budapest Főváros II. Kerületi Önkormányzattal együttműködésben pályázatot nyújtson be a Főváros Szolidaritási Alap 2022 című pályázati felhívás keretein belül a *Lakhatási válsághelyzetek kezelése* pályázati cél megvalósítása céljából.

**Felelős:** polgármester

**Határidő:** 2023. február 28.

*A határozati javaslat elfogadása egyszerű többségű szavazati arányt igényel.*

1. A Képviselő-testület úgy dönt, hogy felhatalmazza a Polgármestert a ….. /2023.(II.28.) határozat alapján a pályázathoz kapcsolódó együttműködési megállapodás - az esetlegesen szükségessé váló technikai jellegű módosításokat követő - aláírására.

**Felelős:** polgármester

**Határidő:** 2023. február 28.

*A határozati javaslat elfogadása egyszerű többségű szavazati arányt igényel.*

Előterjesztés melléklete: Pályázati felhívás

1. sz. határozati javaslat melléklete: Együttműködési megállapodás

**Budapest, 2023. február 28.**

**Örsi Gergely**

polgármester